पाएं अपने शहर की ताज़ा ख़बरें और फ्री ई-पेपरडाउनलोड करें
पलामू इंडस्ट्रियल ट्रेनिंग सेंटर (आईटीआई कॉलेज) की लापरवाही से बरवाडीह निवासी उमाशंकर प्रसाद का बेटा उज्जवल कुमार का भविष्य अंधकार में दिख रहा है। उज्जवल कुमार एक गरीब छात्र है। उसके पिता मजदूरी करते हैं। जबकि मां प्रतिमा देवी प्रखंड कार्यालय में अपने दो सहयोगी के साथ दीदी कैंटीन चलाती है। कोरोना के कारण वह भी बंद है। उसका परिवार किसी तरह कर अपना भरण पोषण करता है।
आईटीआई के छात्र उज्जवल कुमार ने बताया कि वर्ष 2018 में मैं डालटनगंज आईटीआई कॉलेज में नामांकन करवाया था। इस दौरान मेरे से कॉलेज में 35 हजार 500 रुपए जमा करने को कहा गया। यह भी कहा गया था कि आपको 16 हजार का छात्रवृत्ति मिलेगा। साल में 8 हजार रूपए कर के दिया जाएगा। मतलब पढ़ाई में आपका खर्च मात्र 18 हजार 500 रुपये होगी। जिसके बाद मैंने बोला कि मेरे पास अभी इतना पैसा नही है। अभी मैं 16 हजार दे सकता हूं।
उसके बाद जब पहली वर्ष मुझे 8 हजार की छात्रवृति मिलेगी तो मैं कुछ और पैसा का इंतजाम कर दे दूंगा। जिसके बाद मेरी नामांकन हो गया। मैंने अपना पढ़ाई शुरू कर दिया। इस दौरान मैंने फस्ट ईयर का एग्जाम भी दे दिया। इसके बाद सेकेंड ईयर की तैयारी करने लगा। कुछ दिनों के बाद कॉलेज द्वारा मेरे से बकाया फीस की मांग किया जाने लगा।
मैं अपने छात्रवृत्ति के लिए कॉलेज व कार्यालय का चक्कर काटता रहा, पर मुझे छात्रवृति नहीं मिला। गरीबी के कारण मैं पैसा जमा नहीं कर पाया। जिसके बाद मुझे कॉलेज द्वारा फाइनल ईयर का फॉर्म भरने नहीं दिया गया। उज्जवल कुमार ने पलामू उपायुक्त से कॉलेज से छात्रवृति दिलाने की मांग किया है, ताकि वह फाइनल ईयर का एग्जाम दे सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn